William Wyatt Bibb

William Wyatt Bibb (født 2. oktober 1781 i Amelia County i Virginia, død 10. juli 1820 i Alabama) var en amerikansk politiker (demokrat-republikan). Han var den første guvernøren i Alabama.

Liv og virke

Bakgrunn
William Wyatt Bibb var sønn av kaptein William Bibb (som var offiser i Continental Army under den amerikanske uavhengighetskrigen (1775–1783) og medlem av den lovgivende forsamling i det nettopp uavhengige Commonwealth of Virginia), og hans hustru Sally Wyatt Bibb. Omkring 1784 flyttet Bibb senior med sin familie sørover til Georgia med et høyt antal virginianere som hadde fulgt general George Mathews, helten fra Slaget ved Brandywine i Pennsylvania.

William W. Bibb studerte ved College of William and Mary og University of Pennsylvania. Han utdannet seg til lege i 1801.

Karriere
Bibb begynte å arbeide som lege i Petersburg i Georgia.

Han var medlem av USAs representantenes hus for Georgia 1807–1813 og medlem av USAs senat for samme delstat 1813–1816.

Bibb var guvernør i Alabamaterritoriet 1817–1819. Han var territoriets første og siste guvernør. Alabama ble i 1819 delstat og Bibb beseiret Marmaduke Williams i det første guvernørvalget. Bibb fikk  stemmer mot Williams' . William R. King og John Williams Walker ble valgt til delstatens to første senatorer.

Bibb døde i 1820 etter skader han pådro seg da han falt av hesten sin.

Referanser

Eksterne lenker 
 
 
  Biografi  på Alabama Department of Archives & History
 

Personer fra Amelia County i Virginia
Kongressrepresentanter fra Georgia
Senatorer fra Georgia
Guvernører i Alabama